दो त्रै म्हीने गुजरी गे। सौन म्हीना कच्छ टुरी आया। पन्तानियै दिक्खेआ बदल आवा करदे न तां बैरें दी पोटली बन्नियै अन्दर टकाई ओड़ी। धुप्पैं दे मारे दे बैर सुक्कियै छुआरे जन बनी गेदे हे। सुक्के दे बैरें दा स्वाद ते खजूरें कशा बी मता हुन्दा ऐ। रोज पन्तै पन्तयानी ने जां जागतें अन्दर औंदे जन्दे इक दो बैर जात्तै च पाई लैना। बल्लें-बल्लें उनेई ए बी बिसरी गेआ जे बर दवानू दी अमानत न। फी इस्सै बिसरने च सारे बैर सम्बी गे।